stanford-oval/wikipedia huggingface dataset:
דיאג'יו
היסטוריה

דיאג'יו הוקמה בשנת 1997 ממיזוג של מבשלת גינס וחברת "גראנד מטרופוליטן". את הקמתה יזמו מנהלי גינס אנתוני גרינר ופיליפ ייאה יחד עם ג'ורג 'בול וג'ון מקגרת מגראנד מטרופוליטן. אנתוני גרינר היה יו"ר ההנהלה הראשון. מניות דיאג'יו החלו לסחור בבורסה בלונדון ב-17 בדצמבר 1997 לפי שווי בורסאי של 24 מיליארד ליש"ט. באותה עת החזיקה החברה הממוזגת בעסקים רבים ומסועפים, בין השאר ברשת מסעדות ההמבורגרים ברגר קינג, גלידות האגן דאז, חברת המזון פילסברי, בירת גינס, מותגי ג'וני ווקר, ג'יי אנד בי, גורדונ'ס ג'ין ווודקה סמירנוף. גם ספר השיאים של גינס היה בבעלותה באותה עת.
בשנים שלאחר המיזוג התמקדה החברה בפעילות בתחום המשקאות, הנהנית משיעורי צמיחה גבוהים יותר, ומכרה את עסקי המזון והמסעדות שלה. ביולי 2000 מכרה את חברת המזון פילסבורי לחברת ג'נרל מילס תמורת 10.5 מיליארד דולר. בדצמבר 2002 מכרה את רשת ברגר-קינג תמורת כ-1.5 מיליארד דולר.
בשנת 2000 רכשה חלק ממותגי המשקאות של חברת סיגראם ממשפחת ברונפמן.
ביוני 2017 רכשה תמורת 700 מיליון דולר, משחקן הקולנוע ג'ורג' קלוני ושותפים נוספים את מותג הטקילה קאסאמיגוס (אנ') שהקימו רק 4 שנים קודם לכן. בספטמבר אותה שנה גם רכשה מותג ג'ין לא אלכוהולי.
מותגים

המותגים שבבעלות דיאג'יו הם מהנמכרים בסוגם בעולם, ובהם:
סמירנוף - הוודקה הנמכרת ביותר בעולם
ג'וני ווקר - הבלנדד ויסקי הסקוטי הנמכר ביותר בעולם
בייליס אייריש קרים - הליקר הנמכר ביותר בעולם
בירה גינס - הסטאוט הנמכר ביותר בעולם
גורדונ'ס - הג'ין הנמכר ביותר בעולם
דון חוליו - מותג טקילה מוכר
קפטן מורגן - מותג רום מוכר
טנקרי - מותג ג'ין
דום פריניון
Moët & Chandon
מסחר

דיאג'יו משווקת את מוצריה בלמעלה מ-181 מדינות ברחבי העולם ומפעילה משרדים בכ-80 מדינות. היא רשומה בבורסה לניירות ערך בלונדון והיא אחת החברות הכלולות במדד FTSE 100.
הערות שוליים

↑  בלומברג, לונדון, ‏מיזוג גרנד מט-גינס אושר ע"י נציבות הסחר בארה"ב, באתר גלובס, 13 בדצמבר 1997
↑  אליהו חסין, ‏דיאג'יו מעמידה למכירה את חברת המזון פילסבורי, בעלת מותגי גלידות האגן דאז ושימורי גרין ג'יאנטס, באתר גלובס, 10 ביולי 2000
↑  דיאג'יו מוכרת את פילסבורי לג'נרל מילס בעיסקת 10.5 מיליארד ד'. תתמקד במשקאות, באתר גלובס, 15 ביולי 2000
↑  דיאג'ו הסכימה להוריד את מחיר עיסקת ברגר-קינג בשליש לכ-1.5 מיליארד דולר, באתר גלובס, 11 בדצמבר 2002
↑  רויטרס, לונדון, ‏דיאג'יו ופרנו רוכשות את משקאות סיגראם ב-8.2 מיליארד דולר, באתר גלובס, 18 בדצמבר 2000
↑  אליהו חסין, ‏משפחת ברונפמן איבדה עניין בחטיבת משקאות סיגראם, באתר גלובס, 29 בספטמבר 2000
↑   סוכנויות הידיעות, ג'ורג' קלוני נפרד מהאלכוהול - וגורף מיליארד דולר, באתר TheMarker‏, 20 ביוני 2017
↑   הגרדיאן, האיש שמתעשר מלהוציא את החריף מהמשקה החריף, באתר TheMarker‏, 6 בספטמבר 2017
↑  פורטפוליו המותגים של החברה באתר דיאג'יו.
↑  מדד לונדון פוטסי 100
| --- | --- |
בקרת זהויות :  ISNI: 0000 0004 0487 8945  SUDOC: 050716166  VIAF: 197755677   WorldCat (עם VIAF): 197755677
דמויי-אנאבס

| דמויי-אנאבס |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-אנאבס
משפחות
 Osphronemidae  Anabantidae  Helostomatidae
שם מדעי
 Anabantoidei ‏קיווייה וולנסיין, 1831

דמויי-אנאבס (שם מדעי: Anabantoidei) היא אחת מ-18 התת-סדרות של סדרת הדקראים הגדולה. בתוך קבוצה זו מצויות שלוש משפחות של דגים היכולים לנשום אוויר וחלקם אף לצאת ממים ואפילו לטפס על עצים[דרוש מקור]. הם חיים רק באזור של אפריקה ושל דרום-מזרח אסיה בביצות ונהרות טרופיים.
לדגים אלה סנפירים בשרניים או סנפירים ראוותניים כמו לדג הקרב האסייתי המשתמש בזנבו כדי להתחרות בדגים יריבים. הם יכולים לנשום אוויר באיבר מיוחד דמוי ריאה הכולא אוויר בזימיהם. ואולם רק משפחת האנאבסיים יכולה לצאת מן המים.
דגים אלה מוחזקים בהרבה מקרים כדגי נוי באקווריומים.
מיון

תת-סדרה דמויי-אנאבס (Anabantoidei)
משפחה גוראמיים (Osphronemidae)
משפחה אנאבסיים (Anabantidae)
משפחה גוראמים נשקנים (Helostomatidae)
דיאבלרה

ערך זה עוסק בכפר נופש בשווייץ. אם התכוונתם למשמעות אחרת, ראו .
| --- | --- |

מבט על הכפר דיאבלרה מתוך הרכבל לאיסנהאו
 מדינה:  שווייץ שווייץ
 קנטון:  וו (קנטון) וו
 מחוז:  אגל
 שטח:  59.45 קמ"ר
 גובה:  1,160 מטרים
 קואורדינטות:  46°20′54.9″N 7°9′29.7″E﻿ / ﻿46.348583°N 7.158250°E﻿ / 46.348583; 7.158250
 אזור זמן:  UTC +1
 האתר הרשמי
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.דיאבלרה(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.דיאבלרה(למפת וו רגילה) לוזאן איוורדון-לה-בן מונטרה ניון ווהדיאבלרה(למפת וו מוגדלת) לוזאן איוורדון-לה-בן מונטרה ניון ווהדיאבלרה  he tabBackground:;tabBorder:#aaa;defaultTab:0;
פסגת קרחון 3000 במבט מאגם רטו (Lac Retaud) בפסגת איזנו
דיאבלרה (בצרפתית: Les Diablerets) הוא כפר נופש וסקי הממוקם במחוז אגל ושייך לרשות המקומית אורמון-דסִי (Ormont - Dessus) בקנטון וו, באזור דובר הצרפתית בשווייץ. הכפר שוכן בגובה של 1,160 מטרים מעל פני הים,  בצידו הצפוני של רכס דיאבלרה שבאלפים הברניים.
תחבורה

הגישה לכפר היא דרך כביש אזורי מספר 11 (המחבר בין אגל ושפיץ שעל גדות אגם תון). קיימות שתי דרכי גישה נוספות, האחת דרך גשטאט (Gstaad) המתחברת גם היא בסופה לכביש מספר 11 או דרך העיירה וילאר-סור-אולון אך דרך זו חסומה בימות החורף. אל הכפר מגיעה גם רכבת בקו ASD (אגל-ספה-דיאבלרה Aigle-Sepey-Diablerets) היוצא מתחנת הרכבת המהירה באגל, וכן קו אוטובוס יומי מווילאר-סור-אולון.
אתרים

בכפר פועלת מעלית גונדולה העולה לפסגת איזנו (Isenau) הפעילה גם בימות הקיץ ונחשבת לאחת המעליות הוותיקות בשווייץ. על כביש היציאה מן הכפר לכיוון גשטאט (Gstaad) נמצא אתר קול-די-פיו (Col-du-Pillon) בו שוכנת התחנה הנמוכה של הרכבל העולה לקרחון 3000 (Glacier 3000) על רכס דיאבלרה.
אירועים

הכפר מארח את הפסטיבל הבינלאומי לקולנוע בנושא האלפים בכל שנה מאז 1969.
הערות שוליים

↑  פסטיבל הקולנוע של דיאבלרה
| --- | --- |
בקרת זהויות :  NLI: 987007562220505171  LCCN: n84239234  VIAF: 125545283   WorldCat (עם VIAF): 125545283
דייוויד קופרפילד (סרט, 1922)

| --- | --- |
 מבוסס על:  הרומן "דייוויד קופרפילד" מאת צ'ארלס דיקנס
 בימוי:  א. ו. סנדברג
 תסריט:  לאורידס סקנדס 
 צילום:  כריסטן יורגנסן לואיס לרסן
 מדינה:  דנמרק 
 חברת הפקה:  Nordisk Film
 חברה מפיצה:  Nordisk Film UFA (גרמניה)
 הקרנת בכורה:  5 בדצמבר 1922
 משך הקרנה:  117 דק' 
 שפת הסרט:  סרט אילם כתוביות בדנית
 סוגה:  סרט אילם, סרט מבוסס יצירה ספרותית, סרט דרמה 
 דף הסרט ב־IMDb
 
דייוויד קופרפילד (באנגלית: David Copperfield) הוא סרט אילם דני משנת 1922, המבוסס על הרומן בעל אותו שם מאת צ'ארלס דיקנס. את הסרט ביים א. ו. סנדברג, וכיכבו בו גורם שמידט, מרטין הרצברג ומרגרט שלגל.
התפאורה של הסרט עוצבה בידי המנהל האמנותי קרלו יאקובסן.
צוות השחקנים

גורם שמידט – דייוויד קופרפילד המבוגר
מרטין הרצברג – דייוויד קופרפילד הילד
מרגרט שלגל – אמא של דייוויד קופרפילד
קארן וינתר – אגנס המבוגרת
אלסה נילסן – אגנס הילדה
פול ראומרט – מר ויקפילד, אביה של אגנס
פרדריק ינסן – מר מיקובר
אן-מארי ויהא – גברת מיקובר
קארינה בל – דורה ספנלו
רוברט שמידט – מר מרדסטון
אלן רובסינג – מיס מרדסטון
מארי דינסן – הדודה בטסי
קארן קספרסן – פגוטי
צ'ארלס וילקן – מר צ'יליפ
רסמוס כריסטיאנסן – אוריה היפ
פטר מלברג – מר דיק
לקריאה נוספת

Glavin, John. Dickens on Screen. Cambridge University Press, 2003.
הערות שוליים

↑  Glavin p.210
דמויי-כפחן

| דמויי-כפחן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-כפחן
שם מדעי
 Stromateoidei

Psenopsis anomala
דמויי-כפחן (שם מדעי: Stromateoidei) היא אחת מ-18 תת-הסדרות של סדרת הדקראים.
לדגים אלה קשקשים כסופים, סנפירי חזה גדולים ומעוגלים ופיות קטנים. הם ניזונים מחסרי חוליות שונים כולל ממדוזות, אף שמספר מינים במשפחה בלוריתניים (Centrolophidae), מתגוננים מטורפים על ידי שחייה ליד מדוזות והם גם ניזונים משאריות ארוחתם.
מיון

תת-סדרה דמויי-כפחן (Stromateoidei)
משפחה Amarsipidae
משפחה אריומיים (Ariommatidae)
משפחה בלוריתניים (Centrolophidae)
משפחה נומידיים (Nomeidae)
משפחה Tetragonuridae
משפחה כִּפְּחָנִיִּים (Stromateidae)
דורון כהן (שחיין)

דורון כהן (נולד ב-18 ביולי 1953) הוא שחיין עבר ישראלי, אלוף ישראל בשחייה. בשנת 1969 הוא זכה בכל 4 משחי החופשי באליפות ישראל בשחייה, במשחה ל-100 מטר חופשי, ל-200 מטר חופשי, ל-400 מטר חופשי ול-1500 מטר חופשי.
ביוגרפיה

כהן נולד וגדל בקיבוץ כפר הנשיא והתאמן בקבוצת הפועל כפר הנשיא ביחד עם שלומית ניר בהדרכת טרי פלוצקי.
ביוגרפיה > 1968

באליפות ישראל שנערכה בבת גלים בחיפה בספטמבר 1968 זכה כהן ב-3 מדליות, כסף ו-2 ארד. מדליית כסף במשחה ל-200 מטר גב בתוצאה של 2:33.5 דקות, אחרי יואב יעקובי מהפועל תל אביב (2:28.0 דקות) ולפני דורון שפע ממכבי חיפה (2:33.5 דקות). מדליות ארד, במשחה ל-400 מטר חופשי בתוצאה של 4:35.5 דקות, אחרי אמנון קראוס מברית מכבים עתיד (4:31.7 דקות) ומשה גרטל מהפועל גוש זבולון (4:32.0 דקות) ובמשחה ל-1500 מטר חופשי בתוצאה של 18:39.8 דקות, אחרי משה גרטל שקבע שיא ישראלי חדש של 18:21.8 דקות ודני רבס מהפועל גוש זבולון (18:37.4 דקות).
ביוגרפיה > 1969

באליפות ישראל לנוער שנערכה בגבעת חיים (איחוד) באוגוסט 1969 זכה כהן ב-4 מדליות זהב במשחה ל-100 מטר חופשי בתוצאה של 56.7 שניות, במשחה ל-200 מטר חופשי בתוצאה של 2:06.6 דקות, במשחה ל-100 מטר גב בתוצאה של 1:10.4 דקות ובמשחה ל-200 מטר מעורב אישי בתוצאה של 2:28.6 דקות.
ביוגרפיה > 1969 > אלוף ישראל

באליפות ישראל בשחייה שנערכה בבת גלים באוקטובר 1969, זכה כהן ב-5 מדליות אישיות, 4 מדליות זהב בכל משחי החופשי ומדליית כסף אחת. מדליות זהב, במשחה ל-100 מטר חופשי בתוצאה של 58.6 שניות, לפני אברהם מלמד (59.2 שניות) וברוך צ'יש (59.2 שניות), במשחה ל-200 מטר חופשי בתוצאה של 2:08.9 דקות, לפני דן ברנר (2:10.1 דקות) ומשה גרטל (2:10.7 דקות), במשחה ל-400 מטר חופשי בתוצאה של 4:37.6 דקות, לפני דן שטרן (4:42.6 דקות) ודן ברנר (4:46.3 דקות) ובמשחה ל-1500 מטר חופשי בתוצאה של 18:51.0 דקות, לפני דן שטרן (19:17.5 דקות) ועמרי שוחטוביץ (19:18.0 דקות) ומדליית כסף, במשחה ל-200 מטר גב בתוצאה של 2:31.9 דקות, אחרי יואב יעקובי (2:25.5 דקות).
ביוגרפיה > 1970

באליפות ישראל בשחייה שנערכה בבת גלים בחיפה באוקטובר 1970, זכה כהן ב-5 מדליות אישיות, זהב, 2 כסף ו-2 ארד. מדליית זהב במשחה ל-100 מטר חופשי בתוצאה של 58.6 שניות, לפני דן ברנר (59.3 שניות) ומשה גרטל (59.4 שניות), מדליות כסף, במשחה ל-100 מטר גב בתוצאה של 1:09.5 דקות, אחרי יואב יעקובי (1:08.2 דקות) ולפני מרדכי לוי מהפועל מעיין צבי (1:10.1 דקות) ובמשחה ל-200 מטר גב בתוצאה של 2:32.2 דקות, אחרי דן שטרן (2:29.6 דקות) ויואב יעקובי (2:30.6 דקות) ושתי מדליות ארד במשחה ל-200 מטר חופשי בתוצאה של 2:09.1 דקות, אחרי משה גרטל (2:07.8 דקות) ודן ברנר (2:08.2 דקות) ובמשחה ל-400 מטר חופשי בתוצאה של 4:43.0 דקות, אחרי משה גרטל (4:29.4 דקות) ודן ברנר (4:41.7 דקות).
ביוגרפיה > 1971

באליפות ישראל בשחייה שנערכה בבת גלים בחיפה באוקטובר 1971, זכה כהן במדליית זהב במשחה ל-100 מטר חופשי בתוצאה של 58.3 שניות, לפני יואל סמואל (58.3 שניות) וחברו לקבוצה אמיר נמינוב (58.5 שניות) ומדליית כסף, במשחה ל-100 מטר גב בתוצאה של 1:09.5 דקות, אחרי יואב יעקובי (1:07.3 דקות) ולפני דב ניסמן (1:12.7 דקות).
הערות שוליים

↑  גרטל הדביק את המינימום וטוביס קבעה שיא יחיד, על המשמר, 15 בספטמבר 1968
↑  גרטל קבע שיא ב-1500, על המשמר, 22 בספטמבר 1968
↑  דורון כהן חתר 100 מ' ב-56.7 ש' באליפות ישראל לנערים עד גיל 16, דבר, 24 באוגוסט 1969
↑  יהודה גורן, שלומית ניר שחתה לשיא חדש - את ההצגה "גנב" דורון כהן, מעריב, 2 באוקטובר 1969
↑  יהודה גורן, שלומית ניר קבעה שיא נוער חדש באליפות השחיה, מעריב, 3 באוקטובר 1969
↑  יהודה גורן, 4 שיאים לאומיים ו-6 שיאי נוער בסיכום 4 ימי אליפות השחיה, מעריב, 5 באוקטובר 1969
↑  שלמה מוזר, זלץ: 200 מ' פרפר בזמן שיא 2:42.6 ד', דבר, 5 באוקטובר 1969
↑  שלמה מוזר, בתום שני ימי אליפות ישראל בשחייה, דבר, 16 באוקטובר 1970
↑  שלמה מוזר, שיאיו של גרטל המתיקו מי המלח בבת גלים, דבר, 18 באוקטובר 1970
↑  שלמה מוזר, ניר - 7 מדליות זהב, דבר, 10 באוקטובר 1971
↑  שלמה מוזר, תוצאות ירודות ביום הראשון באליפות השחיה, דבר, 7 באוקטובר 1971
גמבלה

| --- | --- |
דגל גמבלהדגל גמבלה

 מדינה:  אתיופיה אתיופיה
 בירת המדינה:  גמבלה
 שפה רשמית:  אמהרית 
 שטח:  25,802.01 קמ"ר
 אוכלוסייה:  ‏
  ‑ במדינה:  306,916 (2007)
  ‑ צפיפות:  9.57 נפש לקמ"ר (2007)
 קואורדינטות:  7°37′06″N 34°41′22″E﻿ / ﻿7.6184416666667°N 34.689330555556°E﻿ / 7.6184416666667; 34.689330555556 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
גמבלה (באמהרית ጋምቤላ) היא מדינה במערב אתיופיה. גובלת מצפונה במדינת אורומיה בדרומה במדינת האומות, הלאומים ועמי הדרום ובמערבה בדרום סודאן.
דמוגרפיה

על פי הנתונים של הסוכנות המרכזית לסטטיסטיקה אוכלוסיית המדינה מונה 306,916 שמתוכם 25.37% חיים בערים. עם שטח של 25,802.01, הצפיפות הממוצעת היא 9.57 אנשים לקמ"ר.
דמוגרפיה > אתניות

חלוקת התושבים לפי קבוצות אתניות:
נארים - 46.65%
אנואקים - 21.17%
אמהרים - 8.42%
קפיצ'ו - 5%
אורומו - 4.83%
קמבטה - 1.44%
מזהנגר - 4%
שקצ'ו - 2.27%
תגרים - 1.32%
אחרים - 4.9%
דמוגרפיה > דת

חלוקת התושבים לפי דת:
נוצרים - 90.2%
נוצרים אורתודוקסים – 16.8%
נוצרים פרוטסטנטים – 70%
נוצרים קתולים - 3.4%
מוסלמים - 4.9%
דתות מסורתיות - 3.8%
דתות אחרות – 1.1%
מחוזות

גמבלה מחולקת לארבעה מחוזות:
אגנוק
אתנג
מזהנגר
נואר
דמויי-זעמן

| זעמנים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
על־משפחה:: דמויי-זעמן
שם מדעי
 Colubroidea

דמויי-זעמן (שם מדעי: Colubroidea) היא קבוצה גדולה של נחשים מסדרת הקשקשאים. בני קבוצה זו שהיא הגדולה בעל-משפחות הנחשים, והם כל מיני הנחשים הארסיים, ב-4 משפחות: פתניים, צפעיים, צפעוניים וכמה מיני זעמניים.
מינים אלה הם מינים בינוניים ובעלי ראייה מפותחת, לסת גדולה וקשקשי גדולים. הם חיים בכל היבשות וחלקם אפילו בים ומסתגלים לכל בית גידול כמעט, כולל לאזור הארקטי.
הנחש הגדול ביותר בקבוצה הוא רב פתן מלכותי (Ophiophagus hannah), שאורכו יכול להגיע ל-5.7 מ'.
משפחות

זעמניים (Colubridae)
למפרופידיים (Lamprophiidae)
הומלופסיים (Homalopsidae)
פריאטיניים (Pareatidae)
קסנדוררמטיים (Xenodermatidae)
פתניים (Elapidae)
פתני הים (Hydrophiinae)
צפעיים (Viperidae)
צפעוניים (Atractaspididae)
קסנופידידיים (Xenophidiidae)
דגל לימבורג (הולנד)

דגל לימבורג
דגל לימבורג (בהולנדית: vlag van Limburg) הוא דגל מחוז לימבורג, שממוקם בדרומה של הולנד.
דגל זה אינו משמש את מחוז לימבורג שבבלגיה.
תיאור הדגל

הדגל עם יחס גובה:רוחב של 2:3 (בהתאמה).
הדגל מורכב משלוש שורות של צבעים ביחס גודל של 2: 1: 2. הצבעים הם (מלמעלה למטה) לבן, כחול וזהב (צהוב). השורה האמצעית הכחולה הקטנה יותר מסמלת את נהר המז.
בדגל, בסמוך לניצב הדגל יש סמל של האריה הלמבורגי האדום עם הזנב הכפול (סמל לימברג).
היסטוריה

שלט האצולה של מחוז לימבורג אומץ רשמית ב-27 בדצמבר 1886 בצו של מועצת המחוז - שלט האצולה חולק לארחב, שבכל רביע סמל של אזור - סמל וולקנברוג (זהה לסמל לימבור), גוילק, הורן וחלרה. במרכז הסמל, כשהוא מכסה חלק מהרביעים - סמל לימבורג.
במהלך המאה ה-19 דגל המחוז הבלתי רשמי היה שני פסים אופקיים - פס אדום ותחתיו פס לבן.
ב-28 ביולי 1958 אומץ דגל רשמי (הנוכחי) - ובו שלושה פסים ביחס (2:1:2) בצבעים לבן - כחול - צהוב, כאשר בצד נס הדגל היה אריה אדום (מסמל לינבורג). הפס הכחול סימל את הנהר מז. הדגל הנוכחי עוצב בזמן מלחמת העולם השנייה על ידי אדריכל מאסטריכט - מאריס (Maris). הדגל הונף לראשונה ב-30 ביולי 1953.
הערות שוליים

1 2 3 4 5 6 7 8 9  ההיסטוריה של דגל לימבורג
| דגלי ממלכת ארצות השפלה |
| --- | --- | --- |
| בית המלוכה ההולנדי | דגלי בית המלוכה ההולנדי |  |
| מדינות הממלכה | הולנד • ארובה • סנט מארטן • קוראסאו |  |
| מחוזות הולנד | אוברייסל • אוטרכט • דרום הולנד • דרנתה • זיילנד • חלדרלנד • חרונינגן • לימבורג • פלבולנד • פריסלנד • צפון בראבנט • צפון הולנד |  |
| הולנד הקריבית (טריטוריות מעבר לים) | בונייר • סאבא • סנט אוסטתיוס |  |
| ערים בהולנד | אמסטרדם • וירט • מאסטריכט • סכוונינגן • רוטרדם |  |
| דגלים היסטוריים | איי הודו המזרחיים ההולנדיים • האנטילים ההולנדיים • גינאה החדשה ההולנדית • חברת הודו המזרחית ההולנדית • סורינם ההולנדית |  |
דייוויד קופרפילד (סרט, 1911)

| --- | --- |

 מבוסס על:  הרומן דייוויד קופרפילד מאת צ'ארלס דיקנס
 בימוי:  ג'ורג' או. ניקולס
 שחקנים ראשיים:  מיניון אנדרסון (Dora Spenlow) הארי בנהאם יוסטוס ד. בארנס ויליאם ראסל ויליאם גרווד פרנק הול קריין מוד פילי פלורנס לה באדי מארי אלין 
 מדינה:  ארצות הברית ארצות הברית
 חברת הפקה:  Thanhouser Company 
 חברה מפיצה:  Thanhouser Film Corporation
 הקרנת בכורה:  17 באוקטובר 1911
 משך הקרנה:  3 סלילים
 שפת הסרט:  אנגלית
 סוגה:  סרט דרמה, סרט אילם 
 דף הסרט ב־IMDb
 
דייוויד קופרפילד (באנגלית: David Copperfield) הוא סרט אילם אמריקאי משנת 1911 המבוסס על הרומן באותו שם מאת צ'ארלס דיקנס שיצא לאור ב-1850.
הסרט הופק על ידי ת'אנהאוזר פילם קומפני, חברת הפקה עצמאית מניו רושל שבניו יורק שייסד אדווין ת'אנהאוזר. את הקרדיט על עשיית הסרט קיבל תיאודור מרסטון, אבל במחקר שנערך לאחרונה התברר שהבמאי הוא ג'ורג' או. ניקולס.
עלילה

הסרט כולל שלושה סלילים שכל אחד מהם הוא סרט נפרד, שיצאו לאקרנים במשך שלושה שבועות רצופים בשמות שונים. "תחילת חייו של דייוויד קופרפילד", "אמילי הקטנה ודייוויד קופרפילד" ו"אהבותיו של דייוויד קופרפילד".
צוות השחקנים

פלורה פוסטר – דייוויד קופרפילד הילד
אד גנונג – דייוויד קופרפילד הבוגר
מארי אלין – אמילי הילדה
פלורנס לה באדי – אמילי הבוגרת
מיניון אנדרסון – דורה ספנלו
ויולה אלברטי – בטסי טרוטווד
יוסטוס ד. בארנס – חם פגוטי בחלק הראשון
ויליאם ראסל – חם פגוטי בחלק השני
ויליאם גרווד – חם פגוטי בחלק השלישי
סטטוס

קיים עותק של הסרט והוא נמצא ברשות הציבור.
הערות שוליים

↑  Thanhouser Film Corporation on the British Film Institute website
↑  Pointer, Michael (1996). Charles Dickens On The Screen: The Film, Television, and Video Adaptations. Scarecrow Press. p. 121. ISBN 0-810-82960-6.
1 2  David Copperfield (1911) at silentera.com
ערך זה הוא קצרמרבנושא סרטים. אתם מוזמנים לתרום לוויקיפדיה ו.
דמויי-וומבט

| דמויי-וומבט |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-וומבט
שם מדעי
 Vombatiformes ‏בורנט, 1830

קואלה
דמויי-וומבט (שם מדעי: Vombatiformes) היא תת-סדרה מסדרת הקנגוראים החיים ביבשת אוסטרליה. רוב המשפחות בסדרה נכחדו ונותרו ממנה רק 4 מינים בשתי משפחות: קואליים - בה המין קואלה ווומבטיים - בהם המינים וומבט מצוי, וומבט שעיר-אף דרומי ווומבט שעיר-אף צפוני.
מינים אלה צמחוניים לחלוטין ומראם מגושם מעט. רבים מהם כמו הקואלות ישנים הרבה מזמנם, מה שעוזר להם לעכל את העלים הדלים בקלוריות.
בעבר היו משפחות גדולות מאוד מהקבוצה ובהם הגדול שבכל הכיסאים - הדיפרוטודון שהגיע למשקל 2,700 ק"ג - כמו קרנף. היו ביניהם גם טורפים גדולים כמו אריה הכיס הנכחד.
משפחות

משפחה וומבטיים (Vombatidae) - בה 2 סוגים
משפחה קואליים (Phascolarctidae) - בה שרדה רק הקואלה (Phascolarctos cinereus)
משפחה Ilariidae - נכחדה
משפחה Maradidae - נכחדה
משפחה מוקפירניים (Mukupirnidae) - נכחדה
משפחה Wynyardiidae - נכחדה
משפחה אריות כיס (Thylacoleonidae) - נכחדה
משפחה Palorchestidae - נכחדה
משפחה דיפרוטודוניים (Diprotodontidae) - נכחדה
דמויי-טורפים ימיים

| דמויי-טורפים ימיים |
| --- | --- |
 שחזור של אנליארקטוס  פרטי לובודון הסרטנים נחים על קרחון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי-טורפים ימיים
שם מדעי
 Pinnipedimorpha

דמויי-טורפים ימיים (שם מדעי: Pinnipedimorpha) היא אינפרא-סדרה של יונקים טורפים מקבוצת הארקטואידה שבתת-סדרה דמויי-כלב, אשר מכילים כיום את הטורפים הימיים. הקבוצה הוגדרה ב-1989 בידי החוקרת אנאליסה ברטה וקבוצתה.
קבוצה זו כוללת את ראשוני הטורפים דמויי-הכלב שהחלו לעבור לים והתפתחו בנפרד מדמויי-הסמורים - מוסטלואידה. הקבוצה מכילה את האנליארקטוס שהיה בעל מבנה פרימיטיבי הכולל גפיים מותאמות לתנועה יבשתית, זנב רחב וניבים שמתאימות לציד חיות קטנות. ככל הנראה היה אמפיבי וחי סמוך לחופים. המינים המאוחרים יותר בקבוצה זו היו כבר חיות ימיות, אך עדיין היו אמפיביים יותר מיונקים ימיים אחרים כמו לווייתנאים.
כיום הטורפים הימיים הם היחידים ששרדו מקבוצה זו בשלושה משפחות: אוטריים, ניבתניים הכוללת כיום רק את הניבתן וכלבי ים.
מיון

משפחה אנליארקטיים (Enaliarctidae) - נכחדה
קבוצה Pinnipediformes
סוג Pinnarctidion - נכחד
סוג Pacificotaria - נכחד
סוג Pteronarctos - נכחד
קבוצה טורפים ימיים (Pinnipedia)
על-משפחה Phocoidea
משפחה כלבי ים (Phocidae)
על-משפחה אוטריואידה (Otarioidea)
משפחה דסמנטופוקיים (Desmatophocidae) - נכחדה
משפחה ניבתניים (Odobenidae)
משפחה אוטריים (Otariidae)
דמויי-טירן

| דמויי-טירן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
שם מדעי
 Tyranni

דמויי-טירן (שם מדעי: Tyranni) היא תת-סדרה של ציפורי שיר הנחשבים לפרימיטיביות מתת הסדרה הנוספת לה דמויי-דרור (Passeri), אך יותר מפותחים מבני משפחת גדרוני ניו זילנד (Acanthisittidae) ששייכים לתת-סדרה פרימיטיבית עוד יותר - Acanthisitti.
תת-סדרה זו כוללת למעלה מ-1,000 מינים ומכילה בעיקר את משפחת הטירניים הענקית, הנחשבת לגדולה במשפחות העופות.
דמויי-טירן הם בעלי מקורים קצרים אך רחבים, יחסית, ורוב המשפחות מתאפיינות בנוצות צבעוניות. רוב המינים חיים ביבשת אמריקה אך כמה מהם חיים באפריקה, אסיה ואוסטרליה. חלקם מתמחים בתנועה על הקרקע ואחרים אינם יורדים מהעצים. רבים מבני הקבוצה הם ציידי חרקים מומחים הדומים לחטפיות של העולם הישן וחוטפים חרקים העפים מולם במהירות.
במינים רבים הזכרים בעלי נוצות מפוארות והם מבצעים ריקודים מרשימים בתקופת החיזור. כאלה הם, למשל, כרבולתן הסלעים ומיני המנקיניים.
מיון

תת-סדרה דמויי-טירן (Tyranni)
אינפרא-סדרה Eurylaimides
משפחה רחבי-מקור (Eurylaimidae)
משפחה פיטיים (Pittidae)
משפחה צווחני מדגסקר (Philepittidae)
משפחה ספיואות (Sapayoidae)
אינפרא-סדרה Tyrannides
משפחה יורקניים (Conopophagidae)
משפחה קוטינגיים (Cotingidae)
משפחה נקרניים (Dendrocolaptidae)
משפחה פלומגביים (Formicariidae)
משפחה תנריים (Furnariidae)
משפחה מנקיניים (Pipridae)
משפחה פלטירנצ'יים (Platyrinchidae)
משפחה טירניים (Tyrannidae)
משפחה ציפורי נמלים (Thamnophilidae)
משפחה רינצ'וסיקליים (Rhynchocyclidae)
משפחה פיפירטיים (Pipritidae)
משפחה מלנופרדיים (Melanopareiidae)
משפחה טירני רוש (Tachurisidae)
משפחה טופקוליים (Rhinocryptidae)
משפחה טיטירדיים (Tityridae)
משפחה חד-מקוריים (Oxyruncidae)
משפחה פיטות נמלים (Grallariidae)
משפחה טירנים מפוארים (Onychorhynchidae)
דין הפנר

| --- | --- |
אין תמונה חופשית
 לידה:  18 באוגוסט 1996 (בת 28) תל אביב, ישראל ישראל
 סוגה מועדפת:  קומדיה, דרמה, סדרות נעורים
 מדינה:  ישראל 
 תקופת הפעילות:  מ-2005
 עיסוק:  שחקנית
 בן או בת זוג:  טל גרושקה (2021–?) 
 פרופיל ב-IMDb
 
דין הַפְנֶר (נולדה ב-18 באוגוסט 1996) היא שחקנית ישראלית.
ביוגרפיה

דין הפנר נולדה לרוברט ואריאלה, רופאים, ולה אחות ואח הקטנים ממנה. למדה במגמת תיאטרון בתיכון בליך ברמת גן. הפנר שירתה בצבא ההגנה לישראל בין השנים 2015–2017.
קריירה

בשנת 2005, לקחה חלק בפסטיגל גיבורי על, כילדת פסטיגל לצד אושרי כהן, יעל בר זוהר והראל סקעת. לאחר מכן השתתפה במספר פרסומות, והבולטת ביותר הייתה ל"טבעול" עם ענת וקסמן כשהייתה בת עשר בלבד.
ב-2015, קיבלה תפקיד אורח בסדרת הנוער של ערוץ דיסני "כוכב הצפון", בתפקיד עדן.
בשנת 2016 החלה לגלם את אמילי, אחד מהתפקידים הראשיים בעונה השישית של סדרת הנוער "ראש גדול" שעלתה לשידור ב-1 בינואר 2017 ושודרה ב-KidZ. באותה שנה השתתפה בסדרה "רון" בתור "שני הצעירה".
החל מ-2017 משחקת דין תפקיד מרכזי בסדרת הנוער "כפולה" במשך חמש עונות, לצד נועה קירל, תובל שפיר ועומר דרור בתפקיד גאיה סבן - זמרת פופ וכוכבת מפורסמת, המתחרה בזמרת נועה קירל. הסדרה עלתה לשידור ב־1 בינואר 2018 בערוץ KidZ בחברות הלוויין Yes ו־HOT. לסדרה הופק מופע בהיכל מנורה מבטחים בת״א ב-2018, בו לקחה הפנר חלק מרכזי. לקראת עלייתה של העונה השלישית, נודע כי הפנר הולכת להנחות את התוכנית "כפולות" ביחד עם ריף נאמן, מעין תוכנית בידור המסכמת את אירועי השבוע בכפולה ובהשתתפות השחקנים מהסדרה.
בשנת 2018 השתתפה בתפקיד אורח בסדרה הקומית "טרנינג" וגם בתפקיד אורח בסדרת הפשע מלכות. באותה השנה שיחקה גם במיני סדרה ״מעורבבים״.
בשנת 2019 שיחקה את "בייבי" בקומדיה "זה לא הגיל".
השתתפה בתפקיד אורח בסדרה "מורובוט" בו שיחקה את עצמה.
החל מדצמבר 2019 משתתפת בסדרה "אחותי קפצה כיתה" בתור זוהר איציק.
משנת 2020 לוקחת חלק בסדרה "אבא מטפלת". לסדרה כיום שש עונות והסדרה נגמרה. באותה שנה החלה להנחות בתוכנית "דין ואנג'ל" שמשודרת בערוץ דיסני ישראל יחד עם אנג'ל ברנס.
בשנת 2020 החלה דין הפנר ללמוד משחק במסלול הלימודים המלא ב"בית הספר למשחק" של יורם לוינשטיין. משך המסלול כשלוש שנים.
בשנת 2021 נודע כי דין הפנר תצטרף לעונה השלישית של הסדרה "פלמ"ח", בתפקיד המלכה אליזבת בצעירותה.
משנת 2024 משחקת בהצגה "יומן חוף ברייטון" בתיאטרון "בית ליסין" בתפקיד "נורה".
חיים אישיים

הפנר הייתה בזוגיות עם השחקן טל גרושקה מסוף שנת 2020 עד פברואר 2023. בסוף שנת 2023 חזרו השניים לזוגיות ובאפריל 2024 פורסם כי עברו לגור יחד בתל אביב.
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | שחקנית ראשית בסדרת נוער | אבא מטפלת | מועמדות |